Ақмола облысында орта ғасырларға жататын қорымнан қола айна табылды
DATE: 19:14, 23 Тамыз 2024 | GMT +5
TITLE: Ақмола облысында орта ғасырларға жататын қорымнан қола айна табылды
URL: https://kaz.inform.kz/news/akmola-oblisinda-orta-gasirlarga-zhatatin-korimnan-kola-ayna-tabildi-f6a68e/
META: DATE: 19:14, 23 Тамыз 2024 | GMT +5
TOTAL WORDS: 125
AUTHOR(S):
TEXT: Ақмола облысында Мәдениет басқармасының бастамасымен «Жошы Ұлысының 800 жылдығы» және ҚР Конституция күніне орай археологиялық қазба жұмыстары жүргізілді. Фото: Ақмола облысы Мәдениет басқармасы. «Қазба жұмыстары Зеренді ауданындағы Васильковка ауылының оңтүстік - шығысында, Шағалалы өзенінің бойында орналасқан орта ғасырларға жататын Алтынтау IX қорымында жүргізілген. Оған археолог, Евразия ұлттық университетінің археология және этнология кафедрасының аға оқытушысы Данияр Тілеуқабылов, Тарихи-мәдени мұраны қорғау және пайдалану орталығының директоры Жасұлан Үкеев, ақын, өлкетанушы Алмас Темірбай және Евразия ұлттық университетінің магистранттары Мұса Рысбергенов, Сүлейман Тлекішев, Әмір Тагленов, Артур Мухаметзянов және Өзен орта мектебінің мұғалімі Шынболат Оралов пен оқушылары қатысты. Қазба жұмыстары барысында адамның сүйектері және мойынға тағатын аспалы қола айна табылды», - деді ведомстводан. Айта кетсек, бұдан бұрын Ақмола облысында тасқа қашалған көне артефакт табылғанын жазған едік. Фото: Ақмола облысы Мәдениет басқармасы
